משה מיזלמן

הרב משה מיזלמן ( באנגלית: Moshe Meiselman נולד באלבמה, 14 במרץ 1942 - כ"ה באדר ה'תש"ב) הוא ראש ישיבת תורת משה בירושלים, אותה הקים בשנת 1982. שימש גם כמנהל ישיבה יוניברסיטי בלוס אנג'לס (YULA) בין השנים 1977 עד 1982. הוא נצר למשפחת סולובייצ'יק, ולימודו הוא בשיטת בריסק.

ביוגרפיה
נולד לד"ר הארי, רופא שיניים, ולשולמית. מצד אמו הוא צאצא של רבני משפחת סולובייצ'יק. סבו מצד אמו היה הרב משה סולובייצ'יק. אמו, שולמית, חיברה ספר על זכרונותיה ממשפחתה. למד רבות אצל דודו, הרב יוסף דב סולובייצ'יק.

לאחר לימודיו התיכוניים פנה ללמוד באוניברסיטת הרווארד ובמכון הטכנולוגי של מסצ'וסטס. קיבל את תואר הדוקטורט שלו במתמטיקה בשנת 1967.

החל את דרכו בהוראת מתמטיקה באוניברסיטה בניו יורק. לאחר נישואיו החל למסור שיעורי תורה בבית מדרש בסקוקי. לאחר מכן לימד בישיבות בריסק בשיקגו שבראשן עמד דודו, הרב אהרן סולובייצ'יק. בשנת 1977 עבר לחוף המערבי וייסד שם את "ישיבה יוניברסיטי של לוס אנג'לס" ("YULA"). מסגרות הלימודים שם נפרדות לבנים ובנות, מגיל תיכון ועד לכולל. הוא גם שימש שם כפוסק עבור הקהילה המקומית.

בשנת ה'תשמ"ב, לאחר שביסס את הרישום ל"YULA", עבר הרב מייזלמן לישראל כדי לפתוח ישיבה לתלמידים דוברי אנגלית, יחד עם הרב דניאל לרפילד (לאחר מכן עזבו הרב לרפילד ועוד כמה חברי סגל כדי לפתוח את "ישיבת בית ישראל"). לישיבה קרא "ישיבת תורת משה" משה על שם סבו, הרב משה סולובייצ'יק. רבני הישיבה הם תלמידי הרב יוסף דב סולובייצ'יק.

חיבר מספר ספרים ופרסם מאמרים רבים בכתבי עת. אחד מספריו, העוסק במעמד האשה במשפט העברי, עורר דיון רב על יחס היהדות המסורתית לפמיניזם. בנוסף, מייזלמן חיבר ספר פרשנות לרמב"ם, וכן מאמרים רבים בתלמוד ובהגות.

דעותיו בנוגע למדינת ישראל ולצבא ההגנה לישראל הן כדעות הרווחות ביהדות החרדית. הוא הצהיר כי חל איסור על תלמיד ישיבה להתגייס לצבא, ומתח ביקורת על הנחל החרדי.

ספריו

מאמרים נבחרים

הערות שוליים

בעלי תואר דוקטור מהמכון הטכנולוגי של מסצ'וסטס
בוגרי אוניברסיטת הרווארד
ירושלים: רבנים
ראשי ישיבה ישראלים
משפחת סולובייצ'יק
רבנים חרדים ישראלים
תלמידי הרי"ד סולובייצ'יק (בוסטון)
ישראלים שנולדו ב-1942